Document ID: 32015R0141

VYKONÁVACIE NARIADENIE KOMISIE (EÚ) 2015/141
z 29. januára 2015,
ktorým sa mení vykonávacie nariadenie (EÚ) č. 367/2014, ktorým sa stanovuje čistý zostatok vyčlenený na výdavky EPZF
EURÓPSKA KOMISIA,
so zreteľom na Zmluvu o fungovaní Európskej únie,
so zreteľom na nariadenie Európskeho parlamentu a Rady (EÚ) č. 1306/2013 zo 17. decembra 2013 o financovaní, riadení a monitorovaní spoločnej poľnohospodárskej politiky a ktorým sa zrušujú nariadenia Rady (EHS) č. 352/78, (ES) č. 165/94, (ES) č. 2799/98, (ES) č. 814/2000, (ES) č. 1290/2005 a (ES) č. 485/2008 (1), a najmä na jeho článok 16 ods. 2,
keďže:
(1)
Vo vykonávacom nariadení Komisie (EÚ) č. 367/2014 (2) sa stanovuje čistý zostatok k dispozícii na výdavky Európskeho poľnohospodárskeho záručného fondu (EPZF), ako aj sumy k dispozícii na rozpočtové roky 2014 až 2020 pre Európsky poľnohospodársky fond pre rozvoj vidieka (EPFRV) v súlade s článkom 10c ods. 2, článkom 136, článkom 136a a článkom 136b nariadenia Rady (ES) č. 73/2009 (3) a článkom 14 a článkom 66 ods. 1 nariadenia Európskeho parlamentu a Rady (EÚ) č. 1307/2013 (4).
(2)
V súlade s článkom 7 ods. 2 nariadenia (EÚ) č. 1307/2013 sa odhadovaný produkt zníženia platieb oznámený členskými štátmi podľa článku 11 ods. 6 uvedeného nariadenia musí sprístupniť ako podpora Únie na opatrenia v rámci programov rozvoja vidieka financovaných z EPFRV podľa ustanovení nariadenia Európskeho parlamentu a Rady (EÚ) č. 1305/2013 (5). Príslušné vnútroštátne stropy boli upravené prostredníctvom delegovaného nariadenia Komisie (EÚ) č. 1378/2014 (6).
(3)
V súlade s článkom 136a ods. 1 tretím pododsekom nariadenia (ES) č. 73/2009 a s článkom 14 ods. 1 tretím pododsekom nariadenia (EÚ) č. 1307/2013 Belgicko, Česká republika, Dánsko, Nemecko, Estónsko, Grécko, Holandsko a Rumunsko oznámili Komisii k 1. augustu 2014 svoje rozhodnutie presunúť určitý percentuálny podiel svojich vnútroštátnych ročných stropov priamych platieb na kalendárne roky 2015 až 2019 na programy rozvoja vidieka financované z Európskeho poľnohospodárskeho fondu pre rozvoj vidieka (EPFRV) podľa ustanovení nariadenia (EÚ) č. 1305/2013. Príslušné vnútroštátne stropy boli upravené prostredníctvom delegovaného nariadenia (EÚ) č. 1378/2014.
(4)
V súlade s článkom 136a ods. 2 tretím pododsekom nariadenia (ES) č. 73/2009 a s článkom 14 ods. 2 tretím pododsekom nariadenia (EÚ) č. 1307/2013 Maďarsko oznámilo Komisii k 1. augustu 2014 svoje rozhodnutie presunúť na priame platby určitý percentuálny podiel sumy vyčlenenej na podporu opatrení v rámci programov rozvoja vidieka financovaných z EPFRV v období rokov 2016 až 2020 podľa ustanovení nariadenia (EÚ) č. 1305/2013. Príslušné vnútroštátne stropy boli upravené prostredníctvom delegovaného nariadenia (EÚ) č. 1378/2014.
(5)
V súlade s článkom 3 ods. 1 nariadenia Rady (EÚ, Euratom) č. 1311/2013 (7) sa čiastkový strop pre výdavky súvisiace s trhom a priame platby viacročného finančného rámca stanoveného v prílohe I k uvedenému nariadeniu upraví v rámci technických úprav podľa článku 6 ods. 1 uvedeného nariadenia po presunoch medzi Európskym poľnohospodárskym fondom pre rozvoj vidieka a priamymi platbami.
(6)
Vykonávacie nariadenie (EÚ) č. 367/2014 by sa preto malo zodpovedajúcim spôsobom zmeniť,
PRIJALA TOTO NARIADENIE:
Článok 1
Vykonávacie nariadenie (EÚ) č. 367/2014 sa mení takto:
1.
Článok 1 sa nahrádza takto:
„Článok 1
Čistý zostatok k dispozícii na výdavky Európskeho poľnohospodárskeho záručného fondu (EPZF) v súlade s článkom 10c ods. 2, článkami 136, 136a a 136b nariadenia (ES) č. 73/2009 a článkom 7 ods. 2, článkom 14 a článkom 66 ods. 1 nariadenia (EÚ) č. 1307/2013 je uvedený v prílohe k tomuto nariadeniu.“
2.
Príloha sa nahrádza znením v prílohe k tomuto nariadeniu.
Článok 2
Toto nariadenie nadobúda účinnosť siedmym dňom po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 29. januára 2015

Labels: 2
15
4
6